open-index/open-wikipedia-markdown huggingface dataset:
Dobhar-chú

**Dobhar-chú** ( 'vandens šuo') – airių folkloro būtybė ir kriptidas. Pagal aprašymus primena tiek šunį, tiek ūdrą, nors kartais aprašomas kaip pusiau šuo, pusiau žuvis. Manoma, gyvena vandenyje.

Per daugelį metų užfiksuota daug atvejų, kai žmonės matydavo *dobhar-chú*. Vienas paskutinių atvejų buvo 2003 m., kai airių menininkas *Sean Corcoran* ir jo žmona pareiškė, kad matė *dobhar-chú* Omėjaus saloje (*Omey Island*) Konamaros vietovėje (Golvėjaus grafystė). Pagal jo aprašymą didelis tamsus gyvūnas rėkė vaiduoklišku balsu, galėjo greitai plaukti ir turėjo oranžines, plaukmenis primenančias kojas.

Teigiama, kad *Kinlough akmuo* (*Kinlough Stone*) yra antkapis moteris, kurią XVII a. nužudė *dobhar-chú*. Ant jo yra senas šio gyvūno piešinys. Manoma, kad moters vardas buvo *Gráinne*. Moteriai beskalbiant Glenados ežere (*Glenade lough*) jos vyras išgirdo jos klyksmą ir puolė gelbėti. Atbėgęs jis pamatė, kad ji jau nebegyva, o prie jos kruvino sumaitoto kūno - *dobhar-chú*. Vyriškis nudobė *dobhar-chú* dūriu į širdį. Mirdamas žvėris švilpiamai suspiegė, ir iš ežero pasirodė jo partneris. Antrasis *dobhar-chú* vyrą vijosi, bet po ilgos kovos vyriškis užmušė ir šį žvėrį. 
Ant Glenado akmens (*Glenade Stone*), esančio *Conwall* kapinėse Glenade (Leitrimo grafystė) irgi pavaizduotas *dobhar-chú*, jis susijęs su ta pačia istorija.

## Apie žodį ''dobhar-chú''
Dabartinis žodis  reiškia 'ūdra'. Žodis  reiškia 'vanduo', nors naudojamas retai, nes jį pakeitė  'vanduo'. 'Dobhar' yra žymiai senoviškesnis, jam giminingi žodžiai aptinkami kitose keltų kalbose (pvz.,  'vanduo').
Žodis  reiškia 'šuo'. *Dobhar-chú* kartais vadinamas *dobarcu*, o anglų kalboje – *doyarchu* ar *dhuragoo*.

## Nuorodos

* Shuker KPN (2003) The beasts that hide from man. Seeking the world's last undiscovered animals 324 p.
Pedometras

**Pedometras** (), tai nešiojamas aparatas, kuris veikia elektroniškai arba elektromechaniškai, kuris skaičiuoja kiekvieną padarytą žingsnį. Žingsniai skaičiuojami pagal klubų judesius, o nueitą atstumą suskaičiuoja pagal žingsnio ilgį, žingsnių kiekį ir laiką.

## Naudojimas
Pedometrą naudoja sportininkai ir lengvojo kultūrizmo entuziastai, kurį pritako ir kaip fizinių pratimų skaičiuokliu. Nešiojami ant diržo, laikomi ant liemens visą dieną, o visą sukauptą informaciją gali pateikti atstumo matais kilometrais, myliom (atstumas = žingsnių skaičius × žingsnio ilgis). Pedometrai neveikia tada, kai važiuojama dviračiu ar automobiliu.

Pedometrai yra integruojami į muzikos grotuvus, mobiliuosius telefonus ir kitus nešiojamuosius aparatus.
Bodiamo pilis

**Bodiamo pilis** () − tvirtovė pietų Anglijoje, Rytų Sasekso grafystėje, prie Roterio upės.

Bodiamo pilis − viena iš labiausiai žinomų Anglijoje. Ji pastatyta Ričardo II įsakymu 1385 m. Šią vandens pilį supa didžiulis vandens griovys, kuris panašus į ežerą. Pilis buvo statoma gynybai nuo galimo Prancūzijos užpuolimo. Bet tuo pačiu metu pilis buvo pritaikyta ir gyvenimui joje. Jos graži apdaila bylojo apie pilies šeimininkų turtingumą ir galingumą. Pilietinio karo metais Bodiamo pilis buvo užimta generolo Volerio armijos. Nuo to laiko pilyje niekas negyveno ir ji po truputį sunyko.

1815 m. pilį norėta visiškai nugriauti, tačiau ją išgelbėjo *Džonas Fuleris* (*John Fuller*), kuris nupirko šį didingą statinį ir taip jį išgelbėjo. 1925 m. pilis atiteko lordui *Kerzonui Kedlestonui* (*Curzon Kedleston*), kuris ją perdavė valstybei.

## Nuorodos

* Bodiamo pilis  (anglų k.)
Makasas

**Makasas** (, ) – miestas pietryčių Ekvadore, rytiniuose Andų šlaituose, prie Upano upės; Morona Santjago provincijos administracinis centras. Pro miestą eina Lochos-Pujo plentas. Yra oro uostas.

Verčiamasi žemės ūkiu (manijokai, cukranendrės, papaja, kava, bananai), gyvulininkyste. Auga turizmo reikšmė: siūlomos kelionės į džiungles, kalnų upėmis ir kt.

## Istorija

Gyvenvietė įkurta 1538 m. ir vadinta *Sevilla del Oro*. 1599 m. pervadinta į Makasą pagal vietinę indėnų makų gentį. Ilgą laiką tai buvo miestelis Čimboraso provincijos pakraštyje, bet 1929 m. tapo naujos Morona Santjago provincijos sostine.

## Šaltiniai
Upanas

**Upanas** () – upė pietryčių Ekvadore, Morona Santjago provincijoje; viena Namangosos upę sudarančių upių (Maranjono baseinas). Prasideda rytiniuose Andų šlaituose, Sangajaus ugnikalnio papėdėje. Teka daugiausia į pietus, žemupyje sudaro meandras. Ties Patukos vietove susilieja su Paute ir sudaro Namangosos upę.

Didžiausi intakai: Sangajus, Volkanas, Jukipa, Čigvasa, Panija (kairieji), Abanikas, Churumbainas, Tutanagosa, Jurupasa (dešinieji).

Aukštupio vaga slenkstėta, yra krioklių. Ja plaukioja ekstremalaus vandens turizmo mėgėjai. Prie Upano įsikūrusi provincijos sostinė Makasas.

Upano slėnyje Amazonijoje rastos VII a. pr. m. e. stambių archeologinių gyvenviečių liekanos.

## Šaltiniai
Pautė

**Pautė** () – upė pietryčių Ekvadore, Morona Santjago provincijoje; viena Namangosos upę sudarančių upių (Maranjono baseinas). Prasideda rytiniuose Andų šlaituose. Teka į pietryčius miškingomis Andų pašlaitėmis; slenkstėta. Ties Patukos vietove susilieja su Upanu ir sudaro Namangosos upę.

Ant upės įrengta Amalusos hidroelektrinės (1075 MW) užtvanka, susidaręs tvenkinys. Jo vanduo naudojamas drėkinimui, tiekiamas į Kuenką ir jos apylinkes.

## Šaltiniai
Tacelvurmas

**Tacelvurmas** (, *Tatze* – koja, *Wurm* – kirminas) – mitinė būtybė, drakono atmaina, pasak legendų, gyvenanti Alpių regione ir su juo besiribojančiose šalyse.

## Aprašymas
Tacelvurmas, daugelio liudininkų nuomone, atrodo kaip gyvatė arba į salamandrą panašus drakonas. Palyginus maždaug 80 žmonių, mačiusių šią būtybę parodymus, ilgis siekia nuo 45 cm iki 4 metrų, kūno storis nuo 60 iki 80 cm. Oda būna apžėlusi, lygi, karpuota, šeriuota ar apaugusi kaulinėmis plokštelėmis. Galva panaši į tritono, salamandros, katės, driežo ar beždžionės galvą. Tacelvurmas turi nuo 2 iki 6 porų kojų. Odos spalva gali būti balta, pilka, žalsva, žaliai juoda, ruda, žalia ar raudona. Šio padaro nugaroje gali būti skiauterė arba šeriai.

Skirtingų liudytojų duomenimis gyvis gali būti bailus arba agresyvus, kartais žaibiškai puolantis savo auką, o kartais tyko aukos pasislėpęs lapijoje. Kai kurie teigia, kad jis skleidžia ploną, aukštą švilpesį. Tacelvurmo įkandimas labai nuodingas, o jo riebalai naudojami valstiečių ūkyje.

Pagal daugelį požymių tacelvurmas primena nuodadančius, kurių buveinės nebuvo vien tik Amerikoje, bet ir Eurazijoje.

## Literatūra
* Ulrich Magin. Trolle, Yetis, Tatzelwürme. Rätzelhafte Erscheinungen in Mitteleuropa. München, 1993. ISBN 3-406-37394-1
Nigerijos ryšiai

**Nigerijos ryšiai ir komunikacijos:**

* **[[Telefonas|Telefonija]]:**
** fiksuoto ryšio: 500 000 (2000 m.)
** mobilaus ryšio: 26 700 (1997 m.)
Nigerijos telefono kodas – **234**

* **[[Radijas]]:**
** Radijo stotys: AM – 82, FM – 35 ir 11 trumpųjų bangų (1998 m.)
** Radijo naudotojai: 23,5 mln. (1997 m.)

* **[[Televizija]]:**
** Televizijos kanalai: 16 (1999 m.)
** Televizorių naudotojų: 37,3 mln. (2015 m.)

* **[[Internetas]]:**
** Interneto tiekėjai: 18 (2011 m.)
** Interneto vartotojai: 98,3 mln. (2017 m.)
** Internetinis kodas: .ng

## Šaltiniai
Namangosa

**Namangosa** () – upė pietryčių Ekvadore, Morona Santjago provincijoje; viena Santjagą sudarančių upių (Maranjono baseinas). Susidaro ties Patuka susiliejus Pautės ir Upano upėms, ištekančioms iš Andų kalnų. Teka į pietryčius miškingu Kondoro Kordiljeros slėniu. Ties Jukiansos gyvenviete susilieja su Samora ir sudaro Santjagą.

Pakrantės beveik negyvenamos.
Santjagas (Maranjonas)

**Santjagas** () – upė Ekvadore ir Peru; Maranjono kairysis intakas. Prasideda Ekvadore, Kondoro Kordiljeroje, susiliejus Namangosos ir Samoros upėms, nešančioms savo vandenis iš Andų aukštikalnių. Pradžioje 55 km teka į rytus Morona Santjago provincija. Netrukus pasuka į pietus ir teka Peru teritorija, Amazonės departamentu. Teka per Amazonės žemumą, meandruoja. Ties Teniente Pinglo kaimu įteka į Maranjoną.

Upė laivuojama per visą ilgį, tačiau sausuoju metų laikų aukštupiu keliauti sudėtinga. Prie Santjago upės miestų nėra, tik vietinių indėnų (chibarų ir agvarunų) kaimai.
Pastasa

**Pastasa** (, ), seniau dar vadinta **Sumatara** – upė Ekvadore ir Peru; Maranjono kairysis intakas (Amazonės baseinas). Prasideda Ekvadoro Tungurahvos provincijoje, Tungurahvos ugnikalnio papėdėje, ties Banjoso miestu susiliejus Patatės ir Čambos upėms, ištekančioms iš Andų kalnų. Pradžioje teka į rytus rytiniais Andų šlaitais, sudaro slenksčius, kanjonus bei Agojano krioklį. Toliau teka į pietryčius Amazonės žemuma, sudaro ribą tarp Pastasos ir Morona Santjago provincijų. Už Andoaso kaimo Pastasa teka Peru teritorija (Loreto departamentas). Žemupyje vingiuoja per plačią šlapynių sritį, kuri įtraukta į Ramsaro saugomų pelkynių sąrašą. Ties San Ramanu įteka į Maranjoną.

Didžiausi intakai:
* kairieji – Kapahuaris, Bobonasa;
* dešinieji – Palora, Huasaga, Huitojaku, Rimačis.

Dėl slenksčių ir potvynių upė laivybai netinkama. Aukštupyje įrengta Agojano hidroelektrinės užtvanka. Žemiau Pujo prie Pastasos įsikūrę tik indėnų kaimai.

## Šaltiniai
Skaitymai

**Skaitymai** – *mėnesinis literatūros ir kritikos [[žurnalas (spauda)|žurnalas]]*, ėjęs 1920–1923 m. Kaune.

## Istorija
Leido Lietuvos švietimo ministerija. Ėjo kartą per mėnesį, nuo 1922 m. – kartą per du mėnesius. Spausdino Varpo spaustuvė ir Valstybės spaustuvė Kaune. Išėjo 24 knygos.

Spausdino įvairių krypčių rašytojų kūrinius, kritikos straipsnius, mokslines studijas apie lietuvių literatūrą, atskirų autorių kūrybą, skelbė užsienio rašytojų kūrinius.

Bendradarbiavo Vytautas Bičiūnas, Bronė Buivydaitė, Kazys Binkis, Sofija Čiurlionienė, Faustas Kirša, Pranas Mašiotas, Lazdynų Pelėda, Kazys Puida, Balys Sruoga, Jurgis Savickis, Juozas Balčiūnas-Švaistas, Petras Tarulis, Petras Vaičiūnas, Ona Pleirytė-Puidienė, Antanas Vienuolis ir kt.

Redagavo Vincas Krėvė, 1923 m. – Liudas Gira. 

## Šaltiniai

## Nuorodos
* „Skaitymai“. E-paveldas.lt
Skalvos keleivis

**Skalvos keleivis** – *Pamario [[laikraštis]]*, ėjęs 1991–1992 m. Šilutėje.

## Istorija
Įsteigė ir leido UAB „Skalva“ 1 kartą per savaitę. Tiražas 1991 m. – 5000 egz., 1992 m. – 4600 egz.

Rašė apie Mažosios Lietuvos istoriją, dabartį, Šilutės rajono aktualijas.

## Redaktoriai
* Stasys Mėlinauskas – 1991–1992 m.
* Petras Skutulas – 1992 m. 

## Šaltiniai
Skambantis balsas

**Skambantis balsas** – muzikos laikraštis, leistas 1939–1946 m. Čikagoje.

## Istorija
Išėjo 4 numeriai. Redaktorius-leidėjas Juozas Žuronas.

## Šaltiniai
Skautas (Kanada)

**Skautas** – *lietuvių skautų ir skaučių mėnesinis laikraštis*, pradėtas leisti 1949 m. Kanadoje.

## Istorija
Leido „Rūtos“ leidykla. Redagavo redakcinė komisija, Pranas Enskaitis, atsakingasis redaktorius Vladas Šarūnas. 

## Šaltiniai
Fitso dėsnis

**Fitso dėsnis** () – žmogaus ir kompiuterio sąveikos bei ergonomikos modelis, pagal kurį greito ir tikslaus judesio atlikimo trukmė (ir greitis) priklauso nuo taikinio dydžio (t. y. nuo norimo tikslumo laipsnio) ir atstumo iki taikinio. Dėsnį 1954 m. pasiūlė JAV psichologas Polas Fitsas (). 

## Modelis
Fitso dėsnis gali būti matematiškai išreikštas keliais skirtingais būdais. Viena iš labiausiai paplitusių formų yra Scott MacKenzie pasiūlyta Šenono () formuluotė (taip pavadinta dėl panašumo su Shannon–Hartley teorema), kurį nusako judėjimą išilgai ašies:
: T = a + b \log_2 \Bigg(1+\frac{D}{W}\Bigg)
kur:
* T – vidutinė atliekamo judesio trukmė. Kartais naudojamas kitas žymėjimas  – MT
* a – sistemos paleidimo/sustabdymo laikas ir b būdingą šio sistemos veikimo greitį. Šios konstantos yra empiriškai nustatyti koeficientai. Pvz., a ir b gali priklausyti nuo to koks organas atlieka judesį.
* D – atstumas nuo pradžios taško iki taikinio (objekto) vidurio. Dažnai šiam matui pažymėti naudojamas simbolis A (judėjimo amplitudė).
* W – taikinio (objekto) plotis, kuris matuojamas išilgai judėjimo ašies. W taip pat gali būti traktuojamas kaip leistina paklaida galiniame taške, kai galinis taškas yra nutolęs netoliau nei ± nuo taikinio (objekto) centro.

Logaritmas iš Fitso dėsnio vadinamas taikinio (objekto) *sunkumo indeksas* ID (), todėl Šenono formuluotė gali būti išreikšta:
:T = a + b ID\,, kur ID = \log_2 \left(\frac{D}{W}+1\right).

## Kitos formuluotės
### Fitso formuluotė
Originaliai Paul Fitts suformulavo dėsnį kaip
: T = a + b \log_2 \Bigg(\frac{2D}{W}\Bigg)
Tačiau P. Fitts koeficientą 2\, pasirinko savo nuožiūra, siekiant užtikrinti, kad jo vykdomo eksperimento metu ID reikšmė būtų didesnė už nulį.

### Welford formuluotė
1960 m. A.T. Welford pasiūlė kitą populiarią formuluotę:
: T = a + b \log_2 \Bigg(0.5+\frac{D}{W}\Bigg)
Daug tyrinėtojų, o kartu ir pats P. Fitsas, pažymi, kad naudojant šią formulę atsiranda aukšta koreliacija tarp T ir ID.

= Šaltiniai =
Alonzo Mourning

**Alonzo Mourning** (g. 1970 m. vasario 8 d.) – buvęs NBA krepšininkas.

Alonzo Mourningas gimė 1970 m. vasario 8 d., Česapyke, Virdžinijoje. Baigė Indian River High School vidurinę mokyklą Virdžinijoje. 1988 m. įstojo į Džordžtauno universitetą, tais pačiais metais dalyvavo JAV vyrų rinktinės treniruočių stovykloje.

1992 m. naujokų biržoje 2 šaukimu pasirinko Charlotte "Hornets" klubas. 1995 m. nepratęsė kontrakto su klubu ir lapkričio 27 d. buvo iškeistas Miami "Heat" klubui.

2003 m. kaip laisvasis agentas pasirašė sutartį su New Jersey "Nets" klubu, tačiau lapkričio 25 d. pasitraukė dėl kepenų sutrikimo. Gruodžio pabaigoje jam buvo transplantuotos kepenys. 2004 m. vėl pradėjo treniruotis su Naujojo Džersio klubu. 2004 m. gruodžio 17 d. buvo iškeistas Toronto "Raptors" klubui. 2005 m. vasario 11 d. klubas išpirko jo kontraktą.

Likusią dalį sezono žaidė Miami "Heat" komandoje už veterano minimumo kontraktą. 2005 m. kovo 1 d. pasirašė sutartį su Miami "Heat" klubu.

2008 m. vasario 15 d. pasitraukė iš profesionalaus sporto.

## Apdovanojimai

*1999, 2000 m. išrinktas geriausiai NBA besiginančiu žaidėju.

## Šaltiniai
Skautas (žurnalas)

**Skautas** – *mėnesinis Lietuvos skautų asociacijos organas*, Lietuvos skautų žurnalas, leistas 1922 m. gegužės 3 d. – 1923 m. vasario-kovo mėn. Kaune, Miškų g. 10, vėliau Donelaičio g. 13a.

## Istorija
Leido Lietuvos Skautų Asociacijos vyriausiasis štabas. Išėjo 6 numeriai. Vietoje „Skauto“ 1923 m. kovo 15 d. Šiauliuose pradėtas leisti „Skautų aidas“.

Redaktorius Petras Jurgėla.

## Šaltiniai

## Nuorodos
* „Skautas“. E-paveldas.lt
Skautų aidas

**Skautų aidas** – Lietuvos skautų žurnalas, einantis nuo 1923 m. kovo 15 d.

## Istorija

### 1923–1940 m.
Pakeitė žurnalą „Skautas“, ėjusį 1922–1923 m. 1923 m. kovo 15 d. – 1924 m. spalio mėn. *mėnesinis skautų literatūros laikraštis* leistas Šiauliuose, Turgaus g. 12, vėliau redakcija įsikūrė Šiaulių gimnazijoje. Pirmasis numeris spausdintas Biržų spaustuvėje, kitus spausdino „Titnago“ spaustuvė Bažnyčios g. 1.

Nuo 1924 m. lapkričio mėn. Nr. 9 (17) iki 1940 m. birželio 12 d. *mėnesinis skautų laikraštis* leistas Kaune, Daugirdo g. 2-3, vėliau Kęstučio g. 63-1, Laisvės al. 20, Nepriklausomybės aikštė 4. Iš pradžių nereguliariai leido Lietuvos skautų asociacija, nuo 1931 m. kas dvi savaites – Lietuvos skautų sąjunga. Spausdino „Vilniaus spaustuvė“. Leido priedus: 1932–1935 m. – žurnalo „Skautų vadas“, 1934–1935 m. – žurnalą „Skautų aidas mūsų mažiesiems“, 1936–1940 m. – žurnalą „Skautybė“.

### Užsienyje
Lietuvių skautų sąjungos organas atkurtas Antano Krauso iniciatyva 1946 m. Detmolde, Vokietijoje, iš viso išėjo 31 numeris. 1950 m. perkeltas į Kanadą, nuo 1970 m. leidžiamas Čikagoje. Išeina kas mėnesį.

### Lietuvoje
*Žurnalas visiems [[Lietuva|Lietuvos]] skautams ir būsimiems skautams* Lietuvos atkurtas 1990 m.; buvo leidžiamas Klaipėdoje kaip *Lietuvos skautų sąjungos mėnraštis jaunimui*. 1992–1993 m. nebuvo leidžiamas. Nuo 1994 m. ėjo Vilniuje 4 kartus per metus. Steigėja ir leidėja UAB „Karma“, Lietuvos skautijos pirmija. Tiražas 1990 m. – 19 000 egz., 1995 m. – 2000 egz.

## Redaktoriai
* J. Merkis, Ed. Zabarauskas, Albinas Gražiūnas,
* Kazys Laucius – 1937–1938 m.
* Antanas Vytautas Saulaitis – 1938–1940 m.
* Antanas Krausas, Romualdas Giedraitis ir Felicijonas Prekeris – 1946 m.
* Antanas Krausas – 1947–1949 m.
* Pranas Enskaitis – 1950 m.
* Stepas Kairys – 1950 m.
* Česlovas Senkevičius – 1951–1955 m., 1956–1963 m.
* Antanas Vytautas Saulaitis – 1964–1970 m.
* Juozas Toliušis – 1970–1973 m.
* Alė Namikienė – 1974–1975 m.
* Sofija Jelionienė – 1976–1978 m.
* Juozas Toliušis, Vladas Vijeikis, Gintaras Plačas, Sofija Jelionienė, Alė Namikienė, Janina Mikutaitienė – 1979–1981 m. atskirus numerius
* Antanas Vytautas Saulaitis – 1981–1998 m.
* Alė Namikienė – nuo 1999 m.

Lietuvoje:
* V. Kudarauskas – 1990–1991 m.
* Romualdas Tupčiauskas – 1994–2007 m. 
* Jorė Astrauskaitė – nuo 2007 m.

## Šaltiniai

## Nuorodos
* „Skautų aidas“. E-paveldas.lt
* „Skautų aidas“ 1923-1940, 1946-2010 suskaitmenintas archyvas pas spauda.org
Skynimai (žurnalas)

**Skynimai** – mėnesinis literatūros žurnalas, leistas 1933 m. Kaune.

## Istorija
Leido bendrovė „Žodis“. Spausdino Meno spaustuvė Kaune. Išėjo 3 numeriai.

Spausdino kritikos, literatūrologijos straipsnius, lietuvių grožinės literatūros kūrinius. Bendradarbiavo Stasys Anglickis, Bernardas Brazdžionis, Adomas Lastas, Vincas Mykolaitis-Putinas, Henrikas Radauskas, Vincas Krėvė-Mickevičius, Balys Sruoga, Ignas Šeinius ir kiti. Paskelbta straipsnių literatūros ir kultūros klausimais.

Redagavo Vincas Krėvė-Mickevičius. 

## Šaltiniai

## Nuorodos
* Skynimai. E-paveldas.lt
Skuodo spaustuvė

**Skuodo spaustuvė** – spaustuvės, veikusios Skuode.

## Istorija
Pirmoji spaustuvė Skuode įsteigta 1911 m., veikė iki 1915 m. 1951 m. kartu su rajono laikraščio „Mūsų žodis“ redakcija įkurta spaustuvė šiam laikraščiui spausdinti. 1951–1953 m. spausdino ir Skuodo MTS laikraštį „Kolūkiečio draugas“. 1964 m. Skuodo spaustuvė prijungta prie Kretingos spaustuvės, o 1976 m. – prie Klaipėdos spaustuvės „Rytas“, kur ir spausdintas rajono laikraštis „Mūsų žodis“. Nuo 1990 m. Skuodo spaustuvė vėl buvo savarankiška, nuo 1992 m. – Valstybinė buitinių paslaugų įmonės spaustuvė, o 1994 m. tapo UAB „Mūsų žodis“ spaustuve, spausdino blankus, smulkius spaudinius. 

## Šaltiniai
Jerry Lucas

**Džeris Lukasas** (; g. 1940 m. kovo 30 d.) – buvęs profesionalus amerikiečių krepšininkas, olimpietis, taip pat atminties lavinimo ekspertas.

Džeris Lukasas gimė 1940 m. kovo 30 d. Midtaune, Ohajuje. Midtauno vidurinėje mokykloje du kartus (1956, 1957 m.) iš eilės laimėjo valstijos čempionatą. 1957, 1958 m. laimėjo Ohajo metų krepšininko apdovanojimą. Gerai mokęsis jis gavo pasiūlymą iš beveik 150 koledžų. Jis sakė: "Norėjau eiti į universitetą, kuris pirmiausia kalbėtų ne apie sportą, o apie mokslą. " 1960 m. buvo pakviestas rungtyniauti JAV rinktinėje. Universitete žaidė centro pozicijoje ir 1960 m. laimėjo NCAA čempionatą. 1962 m. baigė koledžą vadybos bakalauru.

1962 m. Džeris Lukasas buvo pasirinktas Cincinnati „Royals“ komandos teritoriniu šaukimu, tačiau pasirašė 40000 JAV dolerių kontraktą su ABA „Cleveland Pipers“ klubu. Komanda pasitraukė iš lygos sezonui neprasidėjus ir Džeris turėjo praleisti vienerius metus be profesionalaus krepšinio.

1963 m. pradėjo sezoną Cincinnati „Royals“ klube, naujoje, puolėjo pozicijoje. 1964 m. buvo išrinktas NBA metų naujoku. 1969 m. spalio mėn. buvo iškeistas San Francisko „Warriors“ klubui. Pirmaisiais metais D. Lukasas nebuvo susikoncentravęs į krepšinį, kadangi jam lūžo ranka, o 1969 m. pabaigoje bakrutavo jo greitojo maisto užkandinių tinklas, taičau sugebėjo pelnyti 15,1 taškų per rungtynes. Savo naujajį klubą 1970-71 m. sezone išvedė į atkrentamąsias varžybas. 1971 m. gegužės mėnesį buvo iškeistas New York „Knicks“ klubui.

1971-72 m. sezone Niujorko pagrindinis centras Willis Reed patyrė traumą ir Lukasas buvo perkeltas į jo vietą. Nors šioje pozicijoje nebuvo žaidęs nuo koledžo laikų ir buvo mažiausias lygos centras sugebėjo pelnyti po 16,7 taškus ir atkovoti 13,1 kamuolių per rungtynes. Šioje komandoje jis atsigavo: „Šiuo metu man sekasi daug geriau nei pastaraisiais 10 metų“. Komandai sekėsi neblogai, tačiau jie pralaimėjo 1972 m. NBA finaluose.

1972-73 m. sezone sugrįžus pagrindiniam centrui Džerio minutės smuko, žaidėjas pirmą kartą karjeroje nepasiekė dvigubų skaičių karjeroje. Nepaisant to jis buvo didelė paspirtis Niujorko komandai 1973 m. NBA finaluose, kuriuos jie laimėjo 4-1. 1974 m. komanda norėjo pakartoti šį pasiekimą, tačiau pralaimėjo Rytų konferencijos finaluose. Po šio sezono pelnydamas po 6.2 taškus per rungtynes Džeris Lukasas pasitraukė iš profesionalaus krepšinio.

## Apdovanojimai

* 1960 m. NCAA čempionas
* 1964 m. NBA metų naujokas
* 1996 m. NBA 50-mečio Visų laikų komanda

## Šaltiniai
Socialdemokratas (Belshilis)

**Socialdemokratas** – LSDP Užsienio biuro laikraštis, ėjęs nuo 1915 m. kovo mėn. iki 1916 m. gegužės mėn. Belshilyje, Škotija.

## Istorija
Leido Lietuvos socialdemokratų partija, užsienio biuras. Išėjo 8 numeriai ir „Socialdemokrato priedas“.

Bendradarbiavo Zigmas Angarietis, Pranas Eidukevičius, Vladas Požela, Stanislavas Trusevičius.

Redagavo Vincas Kapsukas. 

## Šaltiniai

## Nuorodos
* „Socialdemokratas“. E-paveldas.lt
* „Socialdemokrato priedas“. E-paveldas.lt
Lietuvos skautų spauda

**Lietuvos skautų spauda** – periodiniai leidiniai, skirti skautams – vaikams ir jaunuoliams, organizuotiems pagal tam tikrą nemokyklinio auklėjimo sistemą.

## Istorija

### Skautai Lietuvoje
Lietuvoje prieš Pirmąjį pasaulinį karą veikė rusų ir lenkų skautų organizacijos. Pirmosios lietuvių skautų organizacijos susikūrė Petro Jurgėlos iniciatyva Voronežo lietuvių gimnazijoje 1917 m. ir Vilniaus lietuvių gimnazijoje 1918 m. Vėliau skautų organizacijos susikūrė Kaune, Panevėžyje, Šiauliuose, Vilkaviškyje, Marijampolėje. Joms daugiausia priklausė moksleiviai. 1922 m. sudaryta Lietuvos skautų asociacija (LSA). 1930 m. Lietuvos vyriausybė LSA pertvarkė į Lietuvos skautų sąjungą (LSS), kurios šefu tapo Antanas Smetona. 1939 m. pabaigoje Lietuvoje buvo apie 15 000 skautų.

### Spauda
Pirmasis lietuvių skautų leidinys buvo žurnalas „Skautas“, pasirodęs 1922 m. 1923 m. jį pakeitė žurnalas „Skautų aidas“, nuo 1923 m. leistas kaip LSA organas, vėliau, iki 1940 m. – LSS organas. Žurnalas turėjo 3 priedus: žurnalus „Skautų vadas“, „Skautų aidas Mūsų mažiesiems“ ir „Skautybė“. 1924–1928 m. Panevėžyje nereguliariai ėjo žurnalas „Skautų žodis“, jo išleista 12 numerių, iš pradžių šapirografuotų. 1929–1940 m. Kaune buvo leidžiamas žurnalas skaučių vadovėms „Vadovė“.

Įvairiuose Lietuvos miestuose trumpai ėjo ir laikraščiai: 1923 m. Šiauliuose – „Jaunas skautininkas“, 1928–1929 m. Telšiuose – „Žemaičių skautas“, 1930 m. Rokiškyje – „Liepsnojantis laužas“, 1929–1930 m. Marijampolėje, 1934 m. Vilniuje ir 1937 m. Šilutėje – „Budėk“, 1938 m. Kaune – „Stovyklaujame“ ir „Stovyklos aitvaras“.

Po Antrojo pasaulinio karo periodinius leidinius leido lietuvių skautų organizacijos, veikusios Vakarų Vokietijoje karo pabėgėlių stovyklose (žurnalus „Skautų aidas“ bei „Gairės“, daugybę biuletenių ir laikraštėlių), taip pat JAV, Kanadoje, Didžiojoje Britanijoje, Australijoje. JAV lietuviai nuo 1964 m. leidžia žurnalą „Skautų aidas“, nuo 1970 m. Čikagoje – Lietuvių skautų sąjungos vadovybės biuletenį „Skautija“; nuo 1951 m. eina skautiškos minties žurnalas „Mūsų Vytis“.

1990 m. Lietuvoje atkurta Lietuvos skautų sąjunga ėmė leisti mėnrašų (žurnalą) jaunimui „Skautų aidas“. 1991–1992 m. Vilniuje ėjo Skautų dr. J. Basanavičiaus akademinės draugovės informacinis laikraštėlis „Laužas“. 

## Šaltiniai

## Nuorodos
* Lietuvos skautų spauda. E-paveldas.lt
Socialdemokratas (reikšmės)

**Socialdemokratas** gali reikšti:

* Socialdemokratas – politikas, atstovaujantis socialdemokratinę ideologiją.
* Socialdemokratas (Belšilis) – Škotijos lietuvių laikraštis, ėjęs 1915-1916 m. Belšilyje;
* Socialdemokratas (Maskva) – LSDP laikraštis, 1917-1918 m. ėjęs Maskvoje;
* Socialdemokratas (Kaunas) – LSDP laikraštis, 1919-1933 m. ėjęs Kaune;
* Socialdemokratas (Vilnius) – LSDP laikraštis, einantis Vilniuje.
* Lietuvos socialdemokratas – Lietuvos socialdemokratų partijos veiklos atkūrimo Lietuvoje iniciatyvinės grupės laikraštis.
Socialdemokratas (Maskva)

**Socialdemokratas** – Lietuvos socialdemokratų partijos laikraštis, nuo 1917 m. lapkričio 28 d. iki 1918 m. balandžio 13 d. ėjęs Maskvoje. 

## Istorija
Redagavo Stasys Matulaitis, Jurgis Smolskis-Smalstys, Feliksas Valiukas, Pranas Žeronas. Didelei grupei lietuvių išvykus į Lietuvą Rusijos komunistų prijungtas prie „Tiesos“. 

## Šaltiniai
Socialdemokratas (Kaunas)

**Socialdemokratas** – savaitinis Lietuvos socialdemokratų laikraštis, ėjęs nuo 1919 m. rugsėjo 11 d. iki 1929 m. balandžio 25 d. ir nuo 1929 m. gruodžio 19 d. iki 1933 m. birželio 10 d. Kaune, Maironio g. 6-4.

## Istorija
Nuo 1921 m. savaitraštis. Redaktorius ir beveik visų vedamųjų autorius Steponas Kairys, redagavo Jurgis Čiurlys, Jonas Dagys, Adomas Dagys, Eduardas Šukevičius, Kipras Bielinis, Jurgis Daukšys, Mečys Markauskas, Alfonsas Gučas.  Po 1926 m. gruodžio 17 d. valstybės perversmo susilpnėjus partijos veiklai, sumažėjo ir laikraščio tiražas.

1927 m. buvo sudaryta redakcinė komisija: S. Kairys, J. Dagys ir Jonas Vilkaitis, kuri rinkosi kas savaitę ir aptardavo laikraščio klausimus. 1929 m. sausio 1 d. „Socialdemokratas“ turėjo prenumeratorių Kaune – 580, Šiaulių apskrityje – 112, Panevėžio – 68, Biržų – 52, Telšių – 29, Mažeikių – 20, Šakių – 20, Kėdainių – 18, Ukmergės – 16, Alytaus – 15, Marijampolės – 13, Rokiškio – 12, Raseinių – 7, Tauragės – 6, Seinų – 3. Tuo metu „Lietuvos aidas“, „Lietuvos žinios“, „Rytas“ ėjo 2000 egz, „Tautos kelias“ – 4600, „Mūsų rytojus“ – 8000, „Ūkininkas“ – 5000 egz. tiražu.

Vietoje „Socialdemokrato“ 1929 m. gegužės 11 d. išėjo vienkartinis leidinys „Brėkšta“, nuo 1929 m. birželio 27 d. iki gruodžio 12 d. ėjo „Darbo balsas“, 1933 m. – „Lietuvos darbo balsas“.  Be redakcijos narių, aktyviausi autoriai buvo K. Bielinis, Dzidas Budrys, Peliksas Bugailiškis, Vincas Čepinskis, Liuda Purėnienė, Antanas Purėnas, Lazaris Epšteinas, Ona Leonaitė-Kairienė, Leonas Čereška, Jonas Markelis, Jonas Januškis, Antanas Žvironas ir kiti.

## Šaltiniai

## Nuorodos
* „Socialdemokratas“. E-paveldas.lt
Socialdemokratas (Vilnius)

**Socialdemokratas** – Lietuvos socialdemokratų partijos tarybos mėnesinis laikraštis, einantis nuo 1999 m. Vilniuje.

## Istorija
LSDP taryba 1999 m. atgaivino laikraščio „Socialdemokratas“ leidybą, tačiau po keliolikos numerių, LSDP susijungus su LDDP, laikraštis buvo sujungtas su LDDP laikraščiu „Mūsų balsas“. 2009 m. partijos pirmininku tapus Algirdui Butkevičiui, laikraštis buvo atnaujintas kaip „Socialdemokratų balsas“.

## Redaktoriai
* Evelina Butkutė-Lazdauskienė – 2009–2012 m.
* Erika Giedraitytė – nuo 2012 m.

## Šaltiniai

## Nuorodos
* Laikraštis „Socialdemokratas“
Skuodo žodis

**Skuodo žodis** – Lietuvos Persitvarkymo Sąjūdžio Skuodo rajono mėnesinis laikraštis, ėjęs 1989–1992 m.

## Istorija
Tiražas 1989 m. – 2900 egz., 1992 m. – 1000 egz.

## Redaktoriai
* Juozas Kurtinaitis – 1989–1990 m.
* V. Butrimas – 1990–1991 m.
* Edmundas Untulis – 1991–1992 m. 

## Šaltiniai
2011 m. Europos uždarų patalpų lengvosios atletikos čempionatas

**2011 m. Europos uždarų patalpų lengvosios atletikos čempionatas** – 31-asis geriausių Europos lengvaatlečių žiemos sezono uždaro maniežo varžybos, kurios vyko kovo 4 - 6 d. Prancūzijos sostinėje Paryžiuje. Čempionate dalyvavo ir Lietuvos rinktinė. Pirmą sykį Europos uždarų patalpų čempionatų istorijoje Lietuva iškovojo medalį.

## Dalyvaujančios šalys

## Rezultatai
### Vyrai

### Moterys

PG - pasaulio sezono geriausias rezultatas, EG - Europos sezono geriausias rezultatas, ČR - čempionato rekordas, NR - nacionalinis rekordas.

## Medalių lentelė

## Lietuva čempionate
### Normatyvų vykdymas
Patekimo į 2011 m. Europos uždarų patalpų čempionatą normatyvus įveikė šie sportininkai:

### Komanda
Nors normatyvus įvykdė 8 sportininkai, į čempionatą buvo deleguoti tik 6. Lina Grinčikaitė nuo normatyvo įvykdymo skyrė 0,02 s ir išimties tvarka sportininkė buvo priimta į Europos čempionato rinktinę. Du daugiakovininkai pelnė specialiuosius pakvietimus.

Rinktinės sąrašas:
*Eglė Balčiūnaitė
*Lina Grinčikaitė
*Austra Skujytė
*Airinė Palšytė
*Povilas Mykolaitis
*Darius Draudvila
*Rytis Sakalauskas
*Darius Aučyna
*Vitalij Kozlov

Delegacijos treneriai: Treneriai: Aleksas Stanislovaitis, Aleksandr Kitanov, Zigmas Živatkauskas (masažuotojas).

### Rezultatai
;Individualios rungtys

;Kombinuotos rungtys

AR - asmeninis rekordas, LG - Lietuvos sezono geriausias pasiekimas, NBG - nebaigė, NST - nestartavo,  * - negalėjo baigti rungties dėl traumos.

## Rekordai
Čempionato metu pasiekti šie rekordai:

## Nuorodos
*Oficiali svetainė
* EAA oficiali svetainė
Globsteris

**Globsteris** () - neatpažinta organinės medžiagos masė, kokias kartais į jūros (retkarčiais - ežero) krantą išmeta bangos. Globsteriai nuo kitų į krantą išmetamų kūnų skiriasi tuo, kad nepavyksta nustatyti jų rūšinės priklausomybės, ypač nespecialistams. 

Žodį  1962 m. sukūrė Ivanas Sandersonas (*Ivan T. Sanderson*) aprašydamas 1960 m. Tasmanijos globsterį, kuris, pagal aprašymą, „neturėjo matomų akių, įžiūrimos galvos, kaulinio skeleto“. 

Globsteriai gali atrodyti tiek mįslingai, kad dėl jų prigimties abejoja net tada, kai mokslininkai oficialiai nustato jų rūšinę priklausomybę. Dalis globsterių neturi kaulinio skeleto ar kitų atpažįstamų darinių, nors dalis globsterių turi tokių atpažįstamų organų (kaulus, čiuptuvus, plaukmenis ar pelekus, akis ir pan.), pagal kuriuos galima nuspėti sistematinę grupę. Seniau globsteriai dažnai būdavo aprašomi kaip jūrų pabaisos, aptikus globsterių neretai atsirasdavo legendų apie juos. Globsteriai dažnai priskiriami kriptozoologijai.

Daug globsterių anksčiau būdavo aprašomi kaip gigantiškieji aštuonkojai, nors dažnai vėliau paaiškėdavo, kad tai yrantys banginių ar didžiųjų ryklių kūnai. Neretai globsteriai yra banginių varvelio masė, atsiskyrusi nuo banginio lavono (pvz., 2003 m. Čilės globsteris). 
Kiti kūnai, pradžioje palaikyti pleziozaurų kūnais, vėliau pasirodė esą yrantys milžinryklių kūnai. Dalis globsterių yra didžiųjų kalmarų likučiai. O dalis globsterių iki šiol neapibūdinti. 

Dalis globsterių buvo tyrinėti jau po to, kai jie labai smarkiai apiro ir buvo neįmanoma nustatyti rūšį. Dalis kūnų buvo sunaikinti, taip nutiko su, pvz., garsiuoju *[[Cadborosaurus willsi]]* lavonu, aptiktu 1937 m. Kanados mokslininkai, atlikę Niufaundlando globsterio DNR analizę, nustatė, kad jis yra kašaloto likučiai. Straipsnyje tyrėjai rašė, kad Niufaundlando globsteris turi daug panašumų į kitus globsterius, todėl šie galbūt irgi buvo kašalotų likučiai. Kitų globsterių tyrimai davė panašius rezultatus.

## Nuorodos
Socialistinis kelias (Linkuva)

**Socialistinis kelias** – Linkuvos rajono laikraštis, leistas nuo 1951 m. kovo 2 d. iki 1959 m. gruodžio 12 d. Linkuvoje.

## Istorija
LKP Linkuvos rajono komiteto ir Darbo žmonių deputatų tarybos leidinys, ėjęs du kartus per savaitę. Iki 1953 m. birželio 6 d. vadinosi „Bolševikinis kelias“. Tiražas 1950 m. – 1000 egz., 1959 m. – 1900 egz. 

Laikraštis uždarytas, kai 1959 m. gruodžio 7 d. Linkuvos rajonas buvo panaikintas, didžioji jo teritorijos dalis perduota Pakruojo rajonui.

## Redaktoriai
* K. Lašinis – 1951–1954 m.
* S. Tubis – 1951 m.
* E. Urbanavičius – 1955–1956 m.
* V. Šileikis – 1957 m.
* A. Vaičiūnas – 1958–1959 m.

## Šaltiniai
Socialistinis kelias (Dusetos)

**Socialistinis kelias** – Dusetų rajono laikraštis, ėjęs nuo 1951 m. balandžio 28 d. iki 1959 m. gruodžio 9 d. Dusetose.

## Istorija
LKP Dusetų rajono komiteto ir Darbo žmonių deputatų tarybos leidinys, leistas du kartus, 1951 m. – vienąkart-dukart per savaitę. Tiražas 1951 m. – 1050 egz., 1959 m. – 2300 egz.

Laikraščio leidimas nutrauktas, 1959 m. gruodžio 7 d. panaikinus Dusetų rajoną, jo teritorija padalyta Zarasų, Rokiškio ir Utenos rajonui. Teritorijoje platinti tų rajonų laikraščiai.

## Redaktoriai
* J. Vitkūnas – 1951–1952 m.
* Aldona Klimavičienė – 1953–1954 m.
* Danutė Digrienė – 1954–1955 m.
* Zenonas Vainius – Nuo 1955 12 22 iki 1959 12 07. 

## Šaltiniai
Sodyba (žurnalas)

**Sodyba** – *[[paukštininkystė]]s, [[sodininkystė]]s, [[bitininkystė]]s ir [[daržininkystė]]s mėnesinis [[žurnalas (spauda)|žurnalas]]*, ėjęs 1928–1931 m. Kaune.

## Istorija
Leido Lietuvos naminių paukščių ir smulkių gyvulių augintojų draugija, Lietuvos sodų, vaisių ir daržovių gamintojų draugija ir Lietuvos bitininkų draugija. Spausdino Spindulio spaustuvė ir Valstybės spaustuvė Kaune. Išėjo 40 numerių.

Bendradarbiavo A. Gališauskas, Tadas Ivanauskas, Jonas Kriščiūnas, J. Lapinskas, Jonas Laurinavičius, Pranas Rimkus ir kt.

Redagavo Jonas Strazdas-Jaunutis (1886–1972). 

## Šaltiniai

## Nuorodos
* „Sodyba“. E-paveldas.lt
Otopenis

**Otopenis** – miestas pietinėje Rumunijoje, 16 km į šiaurę nuo Bukarešto, prie kelio į Ploještį. Mieste veikia didžiausias šalyje Henri Coanda tarptautinis oro uostas.

## Sportas
* CS Otopeni (futbolas)
Satu Marė

**Satu Marė** – miestas šiaurės vakarų Rumunijoje, prie Somešo upės, pasienyje su Vengrija; apskrities centras. Išvystyta mašinų, chemijos, lengvoji pramonė.

## Sportas
* ACF Olimpia 1921 Satu Mare (futbolas)

## Galerija

File:SM4.jpg
File:Biserica SM.jpg
File:Satu Mare Chains Church.JPG
File:Satu Mare Greek Catholic Cathedral 5.JPG
File:SM8.jpg
File:Hotel Dacia, Satu Mare Romania detail 1.JPG
Oneštis

**Oneštis** – miestas rytinėje Rumunijoje, į pietvakarius nuo Bakeu. Išvystyta naftos, chemijos, mašinų, medienos, maisto pramonė, yra šiluminė jėgainė.

## Istorija

Miestas įkurtas 1458 m. 1965–1990 m. vadinosi ***George Georgiu Dežu*** komunistų veikėjo G. Georgiu Dežo (1901–1965) garbei.

## Sportas
* FCM Onești (futbolas)
Tirgu Žiu

**Tirgu Žiu** – miestas pietvakarių Rumunijoje, prie Žiu upės; apskrities centras. Išvystyta mašinų, medienos, lengvoji pramonė.

## Sportas
* CSL Pandurii Târgu-Jiu – buvęs futbolo klubas;

## Išnašos

## Nuorodos
* Miesto oficiali svetainė
Sodo spalvos

**Sodo spalvos** – mėnesinis žurnalas sodininkams ir gėlininkams, einantis nuo 1996 m. Vilniuje.

## Istorija
Leidėjas UAB „Katikauga“. Tiražas 1997 m. – 11 000 egz., 2019 m. - 12 000 egz.

Redaktoriai: Rūta Beltienė, Danguolė Stundžaitė ir kt. 

## Šaltiniai

## Nuorodos
* „Sodo spalvos“
Varantas

**Varantas** yra tam tikros rūšies pirkėjo arba pardavėjo pasirinkimo sandoris. Paprastai varanto galiojimo terminas yra vieneri metai arba ilgesnis. Investuotojui, sudariusiam tokį sandorį, suteikiama teisė (bet nėra įpareigojama) pirkti arba parduoti tam tikras akcijas arba akcijų krepšelį iš anksto nustatyta kaina tam tikrą dieną. Jeigu akcijos arba akcijų krepšelio rinkos kaina paskutinę galiojimo dieną yra didesnė, negu nustatytoji pirkimo varante, varanto turėtojas gauna sumą, lygią skirtumui tarp nustatytos kainos ir rinkos kainos. Jeigu akcijos arba akcijų krepšelio rinkos kaina yra lygi arba mažesnė negu nustatytoji pirkimo varante, suėjus terminui varantas netenka vertės. Atvirkštinė procedūra taikoma pardavimo sandorio varanto atveju. Paprastai varanto išleidėjo ketinimas nėra pirkti akcijų ar akcijų krepšelio, dėl kurio buvo išleistas varantas, todėl tais atvejais, kai paprastai varantas būtų realizuojamas, atsiskaitoma grynaisiais.
Tintino nuotykiai

**Tintino nuotykiai** () – komiksų serija sukurta Belgijos menininko Georges Rémi (1907–1983), kuris ją rašė naudodamasis slapyvardžiu Hergé.

Komiksas pirmą kartą pasirodė Prancūzijoje 1929 m. Tintino nuotykiai patyrė didžiulę sėkmę: sukurti 24 komiksų albumai, kurie plačiai paplito žurnaluose, buvo adaptuoti filmuose, radijuje, televizijoje ir teatre. Ši komiksų serija yra viena iš populiariausių Europoje XX a. Tintino nuotykiai buvo išversti į daugiau nei 80 kalbų ir parduota daugiau kaip 350 milijonų kopijų.

Tintino nuotykiai vyksta XX amžiuje, šių nuotykių herojus yra Tintinas, jaunas Belgijos reporteris. Jis patiria daugybę nuotykių kartu su savo ištikimuoju foksterjeru Sniegiumi. Vėlesni leidimai pristatė naujus herojus: kapitonas Hadokas, profesorius Kalkulas ir detektyvai Tomsonas ir Tompsonas.

## Tintino komiksų knygų pavadinimai

: 1. *Tintinas tarybų žemėse*
: 2. *Tintinas Konge*
: 3. *Tintinas Amerikoje*
: 4. *Faraono cigarai*
: 5. *[[Mėlynasis lotosas]]*
: 6. *Sulaužyta ausis*
: 7. *Juodoji sala*
: 8. *Karaliaus Otokaro skeptras*
: 9. *Krabas su auksinėmis žnyplėmis*
: 10. *Šaudanti žvaigždė*
: 11. *Vienaragio paslaptis*
: 12. *Raudonojo Rakhamo lobis*
: 13. *Septyni krištolo rutuliai*
: 14. *Saulės kaliniai*
: 15. *Juodojo aukso žemė*
: 16. *Tikslas: Mėnulis*
: 17. *Mėnulio tyrinėtojai*
: 18. *Kalkulo reikalas*
: 19. *Raudonosios jūros rykliai*
: 20. *Tintinas Tibete*
: 21. *Kastafioros smaragdas*
: 22. *Skrydis 714*
: 23. *Tintinas ir pikaras*
: 24. *Tintinas ir Alph-Art* *Nepabaigta*

## Lietuviški leidimai

Lietuvoje Tintinas dar yra vadinamas Tentenu.

* Faraono cigarai (Tenteno nuotykiai): komiksas / vertė Klementina Novatorovaitė. – Vilnius: Alma littera, 2007. – 62 p.: iliustr. – ISBN 9955-24-392-9
* Mėlynasis lotosas (Tenteno nuotykiai): komiksas / vertė Klementina Novatorovaitė. – Vilnius: Alma littera, 2007. – 62 p.: iliustr. – ISBN 9955-24-391-0

## Adaptacijos

### Kinas
2011 m. Stevenas Spielbergas režisavo 3-D filmą Tintino nuotykiai: Vienaragio paslaptis (), pagal 5-ajame dešimtmetyje išleistas istorijas: *The Crab with the Golden Claws* (1941 m.), *The Secret of the Unicorn* (1943 m.) ir *Red Rackham’s Treasure* (1944 m.). Šio filmo kūrime dalyvavo ir Piteris Džeksonas.

Džeksonas ir Spielbergas taip pat kartu dirbs ir kurdami antrąjį trilogijos filmą, pagal *The Seven Crystal Balls* (1948 m.) ir *Prisoners of the Sun* (1949 m.) istorijas.

### Televizija ir radijas

Du animaciniai televizijos serialai buvo sukurti, tačiau abu yra labiau piešinių serijų, o originalių istorijų adaptacijos. Lietuvoje apie 1998 m. – 1999 m. buvo rodomas *Tintino nuotykių* () serialas.

### Video žaidimai
2011 m. spalio mėn. Ubisoft kompanija išleido veiksmo ir nuotykių žaidimą „The Adventures of Tintin: The Secret of the Unicorn“, kuris yra paremtas 2011 m. filmu Tintino nuotykiai: Vienaragio paslaptis.

## Šaltiniai
Sodžiaus menas

**Sodžiaus menas** – tęstinis iliustruotas leidinys, ėjęs 1931–1939 m. Kaune.

## Istorija
Leido Žemės ūkio rūmai. Išėjo 8 knygos. Leidinio knygos skirtos atskiroms liaudies meno sritims:
* Rinktiniai audiniai,
* Prijuostės ir „žičkų rinkiniai“,
* Liaudies meno dirbinių raštai, 1931 m.
* Juostos, 1932 m.
* Mezgimo-nėrimo raštai, 1933 m.
* Senoviškų rankdarbių raštai, 1934 m.
* Lietuvių moterų tautiniai drabužiai, 1939 m., 2 kn.

Rengė Antanas Tamošaitis ir Paulius Galaunė. 

## Šaltiniai
Rimniku Vilča

**Rimniku Vilča** – miestas pietinėje Rumunijoje, prie Olto upės; apskrities centras. Išvystyta mašinų, medienos, chemijos, odos, avalynės pramonė.

## Istorija

Minima nuo 1388 m.

1999 m. rugpjūčio 11 d. prie Rimniku Vilčos buvo itin gerai matomas 1999 m. saulės užtemimas.

Valakiją valdant Matėjui Basarabui ir Konstantinui Brâncoveanui, Rimniku Vilča tapo svarbiu kultūros centru. Čia buvo pastatytas pirmas popieriaus fabrikas ir spaustuvė Rumunijoje. Miestas smarkiai nukentėjo, kai Habsburgai perėmė sritį 1718-1739 m. ir po to buvo tik tvirtovė.

1848 m. liepos 29 d. per Valachijos revoliuciją Rimniku Vilčoje buvo pirmąkart atliktas dabartinis Rumunijos himnas „Deşteaptă-te, române!“ Jo žodžius parašė Andrei Mureșanu, o muziką Anton Pann, kurio namas išlikęs miesto centre.

Apie 2005 m. miestas išgarsėjo kaip kibernetinių nusikaltimų centras.

## Sportas
* CSM Râmnicu Vâlcea (futbolas)
## Išnašos
Rešica

**Rešica** – miestas vakarų Rumunijoje; apskrities centras. Išvystyta metalurgijos, sunkioji mašinų, chemijos pramonė.

## Sportas
* CSM Școlar Reșița (futbolas)
Sodžius (žurnalas)

**Sodžius** – iliustruotas mėnesinis žurnalas kaimui, ėjęs 1993 m. Vilniuje.

## Istorija
Leido Valstybinis leidybos centras. Išėjo 3 numeriai. Tiražas 15 000 egz.

Vyriausias redaktorius Antanas Drilinga. 

## Šaltiniai
Tirgovištė

**Tirgovištė** – miestas pietų Rumunijoje, prie Jalomicos upės; apskrities centras. Išvystyta juodoji metalurgija, mašinų, medienos, maisto pramonė, žemės ūkis.

## Sportas
* SC FCM Târgoviște (futbolas)
Soglasije

**Soglasije** ( – Santara) – Lietuvos persitvarkymo sąjūdžio, vėliau nepriklausomas savaitraštis, leistas 1989–1992 m. Vilniuje rusų kalba.

## Istorija
Iki 1990 m. Nr. 13 ėjo kaip savaitraščio „Atgimimas“ priedas. Steigėja ir leidėja UAB „Soglasije“. Tiražas 1989 m. – 30 600 egz., 1992 m. – 13 000 egz.  Turėjo priedą „Alternatyva“. Platintas Rusijoje, Baltarusijoje, Latvijoje, Kirgizijoje ir kitose buv. TSRS respublikose.

Spausdino rašinius politinio, ekonominio ir kultūrinio gyvenimo klausimais, „Atgimimo“ straipsnių vertimus.

Redagavo Liubov Čiornaja.

## Šaltiniai
Šaolinas

**Šaolinas**:
*Šaolino kovos menas
*Šaolino vienuolynas, kinų budistų vienuolynas, šaolino kovos meno lopšys.
Urzičenis

**Urzičenis** – miestas pietryčių Rumunijoje, 60 km į šiaurės rytus nuo Bukarešto, prie Jalomicos upės. Geležinkelio mazgas.

## Istorija

Minimas nuo 1596 m. 1716–1833 m. buvo Jalomicos apskrities centras. 1895 m. suteiktos miesto teisės.

### Pavadinimo kilmė

Miesto vardas kilęs nuo žodžio *urzică* – „dilgėlė“.

## Sportas
* FC Unirea Valahorum Urziceni (futbolas)
Sovetskaja Litva (almanachas)

**Sovetskaja Litva** () – LTSR rašytojų sąjungos almanachas metraštis, ėjęs 1954–1965 m. Vilniuje rusų kalba.

## Istorija
Spausdino lietuvių ir Lietuvos rusų rašytojų kūrybą, literatūros kritikos ir publicistinius straipsnius. Išėjo 11 knygų. Tiražas 600-3000 egz.

## Redaktoriai
* Pavelas Gelbakas – 1954–1956 m.
* Igoris Kašnickis – 1957–1965 m. 

## Šaltiniai
Vaslujus

**Vaslujus** – miestas rytų Rumunijoje; apskrities centras. Kunigaikščių rūmų liekanos, Šv. Jono Krikštytojo bažnyčia (abu XV a.).

## Sportas
* FC Vaslui (futbolas)
Šaolino vienuolynas

**Šaolino vienuolynas** – kinų budistų vienuolynas Henano provincijoje, Šaolino kovos meno lopšys.
Legenda byloja, kad indų vienuolis Bodhidharma, apie 527 m. atvykęs į vienuolyną, padėjo Šaolino kovos meno pagrindus, kurie vėliau buvo plėtojami bei perduodami.

## Nuorodos

* Informacija apie Šaoliną
Breneštis

**Breneštis** – miestas pietų Rumunijoje, apie 10 km į rytus nuo Bukarešto.

## Sportas
* FC Victoria Brănești (futbolas, 1968–2012)
Spaktyva

**Spaktyva** – satyros ir humoro žurnalas, leistas 1924–1934 m. Kaune.

## Istorija
Ėjo 1926 m. ir 1929 m. kartą per mėnesį, 1927 m. dukart per mėnesį, kitais metais – nereguliariai. Leido Pranas Vytautas Būdvytis. Spausdino Raidės spaustuvė, Š. Levi spaustuvė Kaune. Leido priedus *„Baisi telegrama“, „Linksmas spaktyvos kalendorius“, „Spaktyvos balsas“*. Išėjo 81 numeris.

Žurnalas ėjo ir kitomis antraštėmis:
* *Pavasario spaktyva* – 1924 m. kovo 28 d.;
* *Spaktyva ir motoras* – 1927 m. Nr. 11/12;
* *Sielos ir kūno maudymo spaktyva* – 1927 m. Nr. 13/14;
* *Sportiška spaktyva* – 1927 m. Nr. 15/16;
* *Amnestinė spaktyva* – 1928 m. Nr. 9/10;
* *Atostoginė spaktyva* – 1928 m. Nr. 11 ir kt.

Bendradarbiavo Liūnė Janušytė, Teofilis Tilvytis ir kt., dailininkai Balys Buračas, Bronius Murinas, Liudas Truikys ir kt.

## Redaktoriai
* Bronius Balčiūnas – 1924 m.
* Pranas Vytautas Būdvytis. 

## Šaltiniai
Soter

**Soter** ( – Soteras) – religijos mokslo laikraštis, žurnalas, leistas 1924–1939 m. Kaune, Lietuvoje.

## Istorija
Leido Vytauto Didžiojo universiteto Teologijos-filosofijos fakulteto teologijos skyrius. Ėjo vieną – du, nuo 1931 m. – du kartus per metus. Spausdino Spindulio spaustuvė, vėliau Šviesos spaustuvė, Vilties spaustuvė Kaune. Išėjo 28 numeriai.

Spausdino straipsnius, monografijas religijos, istorijos klausimais, nagrinėjo teologijos mokslo problemas.

Bendradarbiavo Teodoras Brazys, Ignas Česaitis, Blažiejus Česnys, Juozas Eretas, Jonas Grinius, Aleksandras Grigaitis, Zenonas Ivinskis, Adomas Jakštas, Henrikas Klovas, Ignas Končius, Steponas Kolupaila, Mečislovas Reinys, Juozapas Jonas Skvireckas, Petras Smilgys, Stasys Šalkauskis ir kt.

Redagavo Pranas Dovydaitis, Petras Malakauskis. 

## Šaltiniai

## Nuorodos
* Soter. E-paveldas.lt
Sostinės žodis

**Sostinės žodis** – Vilniaus miesto savivaldybės savaitraštis, ėjęs 1994 m. 

## Istorija
Rašė sostinės ūkinio ir visuomeninio gyvenimo klausimais, skelbė miesto savivaldybės oficialius dokumentus, jų komentarus. Tiražas 1500 egz. Išėjo 26 numeriai.

Redagavo redakcinė kolegija: A. Lisauskas ir kt. 

## Šaltiniai
Spaktyvos balsas

**Spaktyvos balsas** – savaitinis satyros ir humoro laikraštis, leistas 1931–1932 m. Kaune.

## Istorija
Leido Vanda Bagdonavičiūtė-Jasiukevičienė. Spausdino V. Atkočiūno spaustuvė, „Typolit“ Kaune. Išėjo 7 numeriai.

Redagavo Pranas Vytautas Būdvytis. 

## Šaltiniai
Spalio pergalė

**Spalio pergalė** – Pandėlio rajono laikraštis, leistas nuo 1950 m. spalio 22 d. iki 1962 m. kovo 31 d. Pandėlyje.

## Istorija
LKP Pandėlio rajono komiteto ir Darbo žmonių deputatų tarybos organas, ėjęs du kartus, 1950 m. – vienąkart-dukart per savaitę. Tiražas 1957 m. – 500 egz., 1902 m. – 3200 egz.

Laikraštis panaikintas 1962 m. kovo 31 d., kai rajono teritorija perduota Rokiškio rajonui.

## Redaktoriai
* Paulius Širvys – 1950–1952 m.
* V. Kiseliovas – 1952–1953 m.
* V. Dudonis – 1954 m.
* R. Beniušis – 1954 m.
* P. Arūnas – 1955–1957 m.
* M. Šulcas – 1957 m.
* Petras Prascienius – 1958–1959 m.
* L. Guzejeva – 1960–1962 m. 

## Šaltiniai
Stilius (rašiklis)

**Stilius** – senovinė rašymo priemonė, kuria rašydavo molinėse ir vaškinėse lentelėse.

Stiliai jau buvo naudojami mesopotomiečių, kuriais jie rašė dantiraščiu. Kretos gyventojai stilius gamino iš nendrių, kurios augo šalia Tigro ir Eufrato upių, O egiptiečiai stilius gamino ir iš kaulų bei metalo.

## Naudojimas mene
Stilius naudojamas mene ir įvairiuose amatuose, pvz., laiškų kopijavimas juos nuspaudžiant stiliumi, stiliumi graviruojamas metalas, akmuo, medis. Stiliai naudojami kurti ornamentams (iš taškų), puodynių su tokiais ornamentais buvo rasta Meksikoje.

## Naudojimas informatikoje

Stilius taip pat naudojamas sąveikaujant su įvairiais mobiliaisiais įrenginiais, kaip kad delninis ar planšetinis kompiuteris, grafinė planšetė ir kt. Juo vykdomos įvairios komandos (naršomas meniu, rašomos žinutės), t. y. atliekami veiksmai, kuriuos taip pat galima būtų atlikti ir ranka.
Spalio vėliava

**Spalio vėliava** – Šeduvos rajono laikraštis, leistas nuo 1951 m. vasario 18 d. iki 1962 m. balandžio 25 d. Šeduvoje.

## Istorija
LKP Šeduvos rajono komiteto ir Darbo žmonių deputatų tarybos organas, ėjęs du kartus per savaitę. Tiražas 1951 m. – 1000 egz., 1962 m. – 6320 egz.

1962 m. kovo 31 d. Šeduvos rajonas panaikintas, jo teritorija perduota Radviliškio rajonui. Netrukus panaikintas ir laikraštis, teritorijoje platinta Radviliškio „Komunizmo aušra“.

## Redaktoriai
* Leiba Lipšicas – 1951–1952 m.
* Ona Valikonytė – 1953–1955 m.
* J. Jonuitytė – 1955–1961 m.
* J. Baronienė – 1961–1962 m. 

## Šaltiniai
GMC Terrain

**GMC Terrain** yra vidurinės klasės 4-durų visureigis, pakeitęs iki tol gamintą Pontiac Torrent visureigį. Terrain buvo pristatytas 2009 metų Niujorko tarptautinėje automobilių parodoje kaip 2010 metų modelis, jo gamyba prasidėjo 2009 metų rugpjūčio 10 diena, Kanadoje, bendroje General Motors ir Suzuki įmonėje - Cami Automotive. Terrain yra mažiausias GMC markės visureigis.
Spartako spaustuvė

**„Spartako“ spaustuvė** – LKP CK pogrindinė spaustuvė, veikusi nuo 1923 m. iki 1940 m. (su pertraukomis) Kaune ir Kauno apylinkėse.

## Istorija
Buvo kilnojama iš vienos vietos į kitą, likviduojama. Spausdino komunistinius leidinius: 
* „Kareivių tiesa“
* „Mūsų vėliava“
* „Tiesa“

## Šaltiniai
Akcelerometras

**Akcelerometras** – prietaisas, kuris išmatuoja pagreitį. Dauguma akcelerometrų nerodo pagreičio duomenų, o juos perduoda kitiems prietaisams.

Vienaašiai arba daugiaašiai modeliai suranda vektoriaus normą, jo kryptį ir pagreitį kaip vektoriaus dydį. Gali aptikti orientaciją, greitėjimą, vibraciją, smūgį, ir kritimą. Mikroelektromechaniniai akcelerometrai vis dažniau įmontuojami nešiojamuose elektroniniuose aparatuose, mobiliuosiuose telefonuose ir video žaidimų valdymų pulteliuose.
Spauda ir gyvenimas

**Spauda ir gyvenimas** – dvisavaitinis katalikų laikraštis, leistas 1932–1934 m. Telšiuose.

## Istorija
Ėjo dukart, kartą per mėnesį. Leido ir redagavo Pranciškus Ramanauskas. Spausdino Vyskupijos spaustuvė Telšiuose. Išėjo 31 numeris.

Rašė krikščionybės, religijos, istorijos, bažnyčios klausimais.

Bendradarbiavo Telšių kunigų seminarijos auklėtiniai, Kazimieras Berulis, Vincentas Borisevičius, K. Steponis, A. Stonys, Pranas Venckus, T. Venta ir kt. 

## Šaltiniai

## Nuorodos
* „Spauda ir gyvenimas“. E-paveldas.lt